cyanic-selkie/wikianc huggingface dataset:
Vologases I van Partië
Hy is deur sy seun Pakoros II opgevolg, wat sy beleidsrigtings voortgesit het. Vologases I het twee broers gehad wat die konings van onderskeidelik Atropatene en Armenië was: Pakoros en Tiridates I.
Heliopolitans
Die Heliopolitans is 'n fiktiewe groep gode wat in strokiesverhale van Marvel Comics verskyn. Hulle is hoofsaaklik op die gode van antieke Egipte, of die Ennead, gebaseer.
Geskiedenis
Karakters wat op die gode van antieke Egipte gebaseer is, is die eerste keer genoem in Captain America Comics #20 (November 1942), wat gepubliseer is deur Timely Comics, die voorloper van Marvel Comics. Daarin ondersoek Captain America en Bucky die moord op kolonel Fitzpatrick, wat die Book of Thoth bestudeer het teryl hy in Egipte gestasioneer was.
Disperis mildbraedii
Disperis mildbraedii is 'n meerjarige, blomdraende plant en geofiet wat deel is van die Orchidaceae familie. Die spesie is inheems in die Golf van Guinee-eilande en Kameroen.
Heliopolitans
Geskiedenis
Die Heliopolitans se eerste volle verskyning in die goue era van strokiesverhale (tussen 1938 en 1956) was in die storie "The Terror That Creeps" deur Stan Lee en Werner Roth, wat gepubliseer is in Marvel Tales #96 (Junie 1950). Dit gaan onder meer oor 'n man wat misluk om die publiek te oortuig dat die Groot Sfinks van Giza algaande na die kant van die woestyn beweeg waar dit bemagtig sal word deur die god Set en die mens sal vernietig. Die godin Bast het later haar eerste verskyning gemaak (as 'n totem) saam met die Black Panther in Fantastic Four #52 (Julie 1966), waarin die god net Panther God genoem is. In Black Panther vol. 3 # 21 is onthul dat die Panther God Bast is.
William G. Sebold
William G. Sebold (Wilhelm Georg Debrowski; 10 Maart 1899 in Mülheim, Duitsland - 16 Februarie 1970 in Walnut Creek, Kalifornië) was 'n Amerikaanse burger wat gedwing is om 'n spioen te word toe hy Duitsland besoek het en toe genader was deur verskeie senior-Nazi-lede. Hy het die Amerikaanse konsul-generaal in Keulen in kennis gestel voordat hy Duitsland verlaat het en 'n dubbele agent vir die Federal Bureau of Investigation (FBI) geword. Met die hulp van 'n ander voormalige Suid-Afrikaanse Duitse agent, Fritz Duquesne, het hy 33 agente gewerf wat bekend gestaan het as die Duquesne Spioenasiesindikaat. In Junie 1941 het die FBI al hierdie agente in hegtenis geneem. Hulle is skuldig bevind en tot 'n totaal van 300 jaar gevangenisstraf gevonnis.
Vroeë lewe
Sebold het in die Eerste Wêreldoorlog in die Duitse Ingenieurskorps gedien. Nadat hy in 1922 na die Verenigde State geëmigreer het, trou hy en werk in industriële en vliegtuigaanlegte in die Verenigde State en Suid-Amerika. Op 10 Februarie 1936 word hy 'n genaturaliseerde burger van die Verenigde State.
Disperis lindleyana
Disperis lindleyana is 'n meerjarige, blomdraende plant en geofiet wat deel is van die Orchidaceae familie. Die spesie is inheems in Eswatini, Suid-Afrika en Zimbabwe. In Suid-Afrika kom die plant in KwaZulu-Natal, Limpopo, Mpumalanga, die Oos-Kaap en die Wes-Kaap voor.
William G. Sebold
Vroeë lewe
Hy het in Februarie 1939 na Duitsland teruggekeer om sy ma in Mülheim te besoek. By sy aankoms in Hamburg, Duitsland, is hy deur 'n Gestapo-agent genader wat gesê het dat hy in die nabye toekoms met Sebold gekontak sal word weens die kennis wat hy opgedoen het terwyl hy in die Amerikaanse vliegtuigfabrieke gewerk het. Sebold vertrek na Mülheim waar hy werk kry.
Gedwing tot spioenasie
In September 1939 het 'n Dr. Gassner Sebold in Mülheim besoek en hom ondervra oor militêre vliegtuie en toerusting in die Verenigde State. Hy het Sebold ook gevra om na die Verenigde State as spioenasie-agent vir Duitsland terug te keer. Gassner en 'n ander man, 'n 'Dr. Renken', het aan hom gesê dat hulle inligting sou ontbloot wat hy uit sy VSA-burgerskapaansoek weggelaat het oor die tyd wat in 'n Duitse tronk deurgebring het, tensy hy ingestem het om vir hulle te werk. Renken was in werklikheid majoor Nickolaus Ritter van die Abwehr, wat verantwoordelik was vir militêre intelligensie.
Na die dreigemente teen sy gesin, sy lewe en sy burgerskap, het Sebold ingestem om met die Nazi's saam te werk. Hy is daarna na 'n sewe weke lange opleidingsprogram in Hamburg, Duitsland, gestuur, waar hy geleer het om 'n kortgolfradio te gebruik, wat hy sou opstel wanneer hy na die Verenigde State sou terugkeer.
Ritter het die finale instruksies aan Sebold gegee voordat hy na die Verenigde State vertrek het, insluitend die kortgolfradiokodes en die gebruik van mikrofoto's. Sebold het die alias "Harry Sawyer", die kodenaam TRAMP, en Abwehr-nommer A.3549 gekry.
Sebold het die opdrag ontvang om met verskillende spioene te vergader, die instruksies van Duitsland af deur te gee, boodskappe terug te ontvang en dit in kode terug te stuur na Duitsland. Die bedoeling was om die pogings van spioene wat tydens die Tweede Wêreldoorlog tegnologiese geheime aan die Duitsers oorgedra het, te onttrek.
Kontakte in Amerikaanse ambassade
Voordat hy Duitsland verlaat het, het Sebold die Amerikaanse konsulaat in Keulen, Duitsland besoek, en daarop aangedring om met die konsul-generaal te praat. Hy het aan die konsul gesê dat hy afgepers word om 'n Duitse spioen te word, maar dat hy 'n lojale Amerikaanse burger was en met die FBI in die Verenigde State wou saamwerk. Die Amerikaanse regering het dit eens. Destyds was daar geen teen-spioenasieprogram in die Verenigde State nie en Sebold het begin om die name van Duitse spioene in die land te identifiseer.
Sebold vaar van Genua, Italië, en kom op 8 Februarie 1940 in New York Stad aan. Daar vestig Sebold (met geheime hulp van die FBI) homself as 'n raadgewende dieselingenieur met 'n kantoor by Times Square in Manhattan.
Duquesne Spioenasiesindikaat
Hoof artikel: Duquesne Spioenasiesindikaat
Met die hulp van die FBI kon 'Harry Sawyer' 'n kantoor op Times Square bekom vir 'n maatskappy onder die naam 'Diesel Research Company'. Hierdie kantoor het 'n oënskynlike veilige ruimte gebied waar Nazi-spioene gemaklik gevoel het om met Sebold te ontmoet en hul planne te bespreek. Die kantoor het ook toegelaat dat spioene briewe aan vervaardigers soos Consolidated Aircraft Corporation te stuur, waarna hulle dan briewe sou ontvang soos "ontwikkeling van dieselmotors." Die spioene het na die kantoor gekom om bloudrukke, oorlogstydinligting en ander sensitiewe inligting rakende die Verenigde State af te lewer. Die kantoor was egter toegerus met versteekte mikrofone en tweerigtingspieëls, sodat FBI-agente die vergaderings vir toekomstige gebruik kon verfilm. Met behulp van die kantoor kon die FBI ontelbare ure van inkriminerende beeldmateriaal kry. Byvoorbeeld, die leier van die groep, Fritz Joubert Duquesne, is gemonitor tydens besprekings oor hoe brande by industriële aanlegte begin kon word om die produksie te vertraag, en het fotos van bloudrukke vir 'n nuwe bom wat in die Verenigde State gebou word, getoon. In verskillende beeldmateriaal verduidelik 'n spioen sy plan om 'n gebou te bombardeer en gaan sover as om dinamiet- en ontploffingsinstigeerders na Sebold se kantoor te bring.
Sebold is deur die Abwehr opdrag gegee om Fritz Joubert Duquesne, met die naam DUNN, 'n Duitse spioen in New York, te kontak. Duquesne was sedert die Eerste Wêreldoorlog 'n spioen vir Duitsland; voor dit was hy 'n Boere-spioen in die Tweede Vryheidsoorlog. In die Verenigde State was Duquesne 'n New York Herald-joernalis en was hy die 'meesterkoördineerder' van die Nazi-spioene wat in die Verenigde State werksaam was. Hy het vliegtuie en ander tegnologiemaatskappye gekontak en inligting gevra wat hy beweer dat hy vir sy lesings sou gebruik. Enige planne of foto's wat hy ontvang het, is na die Wehrmacht gestuur. Op hul eerste vergadering was Duquesne baie bekommerd oor die moontlikheid van luistertoestelle in die kantoor van Sebold. Hy gee vir Sebold 'n nota waarin hy voorstel dat hulle elders moet praat. Nadat hulle na 'n wassery gegaan het, het die twee mans inligting uitgeruil oor lede van die Duitse intelligensie netwerk met wie hulle in kontak was.
In sy kantoor en met kameras wat in die geheim afneem, het Sebold 'n reeks Nazi's ontmoet wat die geheime en sensitiewe nasionale verdediging en oorlogstyd-inligting aan die Gestapo wou deurgee. Duquesne het Sebold van inligting voorsien vir die oordrag na Duitsland tydens daaropvolgende vergaderings, en die vergaderings wat in die kantoor van Sebold plaasgevind het, is deur FBI agente verfilm. Duquesne, wat heftig anti-Brits was, het inligting ingedien oor nasionale verdediging in Amerika, die vaart van skepe na Britse hawens en tegnologie. Hy het ook gereeld geld uit Duitsland ontvang as betaling vir sy dienste.
By een geleentheid het Duquesne vir Sebold fotos en spesifikasies voorsien van 'n nuwe soort bom wat in die Verenigde State geproduseer word. Hy beweer dat hy daardie materiaal bekom het deur in die geheim die DuPont-aanleg in Wilmington, Delaware, binne te gaan. Duquesne het ook verduidelik hoe brande in industriële aanlegte begin kan word. Baie van die inligting wat Duquesne bekom het, was die resultaat van sy korrespondensie met industriële instellings. Hy het homself as student voorgestel, en hy het inligting aangevra oor hul produkte en vervaardigingsomstandighede. In Mei 1940 het FBI-agente op Long Island 'n kortgolfradiostasie opgerig en kontak met die Abwehr-radiostasie in Duitsland bewrkstellig, wat deel vorm van die intelligensie-ring van Sebold. Hierdie radiostasie was vir 16 maande 'n belangrikste kommunikasiekanaal tussen Duitse spioene in New York en die Abwehr. Gedurende hierdie tyd het die FBI se radiostasie meer as 300 boodskappe met vervalste of nuttelose inligting aan Duitsland gestuur, en 200 boodskappe van Duitsland ontvang. Deur Sebold het die VSA tientalle Duitse agente in die Verenigde State, Mexiko en Suid-Amerika geïdentifiseer.
In Junie 1941 het die FBI 33 Duitse agente in hegtenis geneem wat deel uitmaak van die netwerk van Sebold. Negentien van die agente wat gearresteer is, het onskuldig gepleit. Die res is op 3 September 1941 in die Federale distrikshof, Brooklyn, New York, verhoor. Die jurie het al 14 skuldig bevind op 13 Desember 1941. Die 33 lede van die Duquesne Spioenasiesindikaat is gevonnis om altesaam meer as 300 jaar tronkstraf uit te dien. Duquesne is tot 18 jaar gevangenisstraf gevonnis. Die Duquesne Spioenasiesindikaat is steeds die grootste spioenasiesaak in die Amerikaanse geskiedenis wat met skuldigbevindings geëindig het.
Toe die verhoor eindig, het Sebold verdwyn. Hy het in 'n getuiebeskermingsprogram gegaan en onder 'n ander veronderstelde identiteit na Kalifornië verhuis. Hy het talle poste gehad, selfs probeer om 'n hoenderboer te wees, maar kon nooit 'n werk behou nie en was voortdurend geteister deur slegte gesondheid. Daarbenewens het briewe van sy familie terug in Duitsland verduidelik dat die Nazi's nog steeds hul wraak wou neem en hom in 'n konstante toestand van angs gelaat het. Sebold is met maniese depressie gediagnoseer en is in 1965 in die Napa-staatshospitaal opgeneem. Vyf jaar later het hy 'n hartaanval gekry en is hy oorlede.
Boeke en films
• die boek Passport to Treason: The Inside Story of Spies in America uit 1943 geskryf deur Alan Hynd.
• die boek Double Agent: The First Hero of the World War II and how the FBI Outwitted and Destroyed a Nazi Spy Ring wat deur Peter Duffy geskryf is.
Film:
• Die riller van 1945, The House in 92nd Street, is 'n dun verbloemde weergawe van die Duquesne Spioenasiesindikaat.
Tottie Goldsmith
Caroline "Tottie" Goldsmith (gebore op 27 Augustus 1962) is 'n Australiese sangeres en aktrise.
Sy is bekend as een van vier sangers in die popgroep The Chantoozies met Ally Fowler en Eve von Bibra, en ook as aktrise. Haar tante was Olivia Newton-John.
Brodarica
Brodarica is 'n dorp geleë suid van Šibenik, Kroasië, op die Adriatiese See kus oor die eiland van Krapanj, by die D8 staatpad. In 2011 het die dorp 'n bevolking van 2,534.
Voyageurs
Voyageurs [vwajaʒœʁ] ('n Franse term wat as "reisigers" vertaal) was onafhanklike Frans-Kanadese kontrakteurs, werknemers of junior vennote in ondernemings wat in die Noord-Amerikaanse pelshandel in die Pays d’en haut (die "Boland", soos Franse setlaars die binneland, insluitende die gebied van die Groot Mere genoem het) betrokke was - 'n bedryf wat hoofsaaklik vanuit Montreal georganiseer is. Hulle is gelisensieer om goedere na handelsposte te vervoer, maar dit is hulle nie toegestaan om enige handel vir hul eie rekening en voordeel te dryf nie.
Hul status as kontrakwerkers of junior vennote weerspieël die veranderinge wat die pelsbedryf met die loop van die tyd ondergaan het. Vir die grootste deel van die 17de eeu is die pelshandel nog deur coureurs des bois ("boslopers") oorheers - ongelisensieerde handelaars wat goedere in opdrag van die oorspronklike verskaffers na Indiaanse nedersettings vervoer het. Vanaf 1681 is handelslisensies uitgereik wat van coureurs des bois onwettige handelaars gemaak het.
Vandag wek die Franse terme voyageur en coureur de bois romantiese assosiasies van mans wat met hul kano's roetes dwarsdeur Noord-Amerika gevolg het op soek na velle, van avontuur en kamaraderie. 'n Lewe as pelshandelaar was nogtans gevaarlik en fisies uitputtend.
Isodictya lankesteri
Isodictya lankesteri is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
James Hiroyuki Liao
James Hiroyuki Liao (gebore 30 Desember 1985) is 'n Amerikaanse akteur en vervaardiger. Hy is bekend vir sy rolle in die rolprente Battle Los Angeles (2011), Frankenweenie (2012), en Star Trek: Into Darkness (2013), en in die televisiereeks Prison Break (2005).
Isodictya lenta
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1880 deur G.C.J. Vosmaer.
Hyalonema alcocki
Hyalonema alcocki is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1895 deur Schulze.
Hyalonema umbraculum
Hyalonema umbraculum is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Isodictya microchela
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1915 deur Topsent.
Allende-meteoriet
Die Allende-meteoriet is die grootste koolstofhoudende chondrietmeteoriet wat nog op Aarde ontdek is. Die vuurbal is vroeg op 8 Februarie 1969 oor die Mexikaanse staat Chihuahua gesien.
Omdat die meteoriet in die aardatmosfeer opgebreek het, is 'n uitgebreide soektog na fragmente gelas, en meer as 2 ton meteoriete is herwin. Die beskikbaarheid van groot hoeveelhede van dié wetenskaplik belangrike chondrietklas het gelei tot talle ondersoeke deur baie wetenskaplikes; dit word dikwels beskryf as die "bes bestudeerde meteoriet in die geskiedenis".
Koolstofdraende chondriete maak sowat 4% uit van alle waargenome meteorietvalle. Voor 1969 was dié klas net bekend uit 'n klein getal ongewone meteoriete wat in 1864 in Frankryk geval het. Meteoriete soortgelyk aan Allende was bekend, maar klein en swak bestudeer.
Val en verstrooiingsveld
Die oorspronklike klip was vermoedelik so groot soos 'n motor en het die atmosfeer teen meer as 16 km/s getref. Die val het vroeg die oggend van 8 Februarie 1969 plaasgevind. Teen 01:05 plaaslike tyd het 'n groot vuurbal uit die suidweste gekom en die lug honderde kilometers ver verlig. Dit het ontplof en in duisende stukke opgebreek vanweë die atmosfeer se weerstand. Die meteoriet het in Noord-Mexiko geval, naby die dorp Pueblito de Allende in die deelstaat Chihuahua.
Klippe is oor 'n groot gebied verstrooi, en dit is sover bekend een van die grootste verstrooiingevelde: sowat 8 by 50 km. Dit is 'n woestynstreek, meestal plat en met min en lae plantegroei. Honderde fragmente is kort ná die val herwin. Sowat 2 tot 3 ton spesimens is oor 'n tydperk van meer as 25 jaar versamel. Selfs vandag nog word spesimens nou en dan ontdek.
Sharirivier
Die Sharirivier (Engels: Chari River; Frans: Chari) is 'n groot noordwes-vloeiende rivier in Sentraal-Afrika. Die rivier is met 'n lengte van 1 400 km die grootste invloei van die Tsjadmeer.
Die Sharirivier ontstaan uit die saamvloei van verskeie bronriviere wat in Darfoer, die Noord-Ekwatoriale drempel en die Hoogland van Adamaua ontspring en onderskeidelik in Soedan, Kameroen en die Sentraal-Afrikaanse Republiek geleë is. Dikwels word die rivierloop vanaf Sarh as die eintlike Sharirivier beskou. Aansluitend vloei die rivier in 'n noordwestelike rigting deur Tsjad, voordat by N'Djamena, die land se hoofstad, die Logone in die Sharirivier uitmond. Vanaf hier vorm die rivier die grens tussen Kameroen in die weste en Tsjad in die ooste. Verder noord vloei die Sharirivier in die Tsjadmeer.
Trivia
In die Kameroense volkslied word na die Sharirivier verwys.
Angelina Stepanova
Angelina Stepanova (23 November 1905 – 17 Mei 2000) was 'n Sowjetse aktrise. Sy was bekend vir haar rolle in die rolprente Mastera stseny (1947), Anna Karenina (1953), Voyna i mir I: Andrey Bolkonskiy (1965), en War and Peace (1966).
Cyclosia midamia
Cyclosia midamia is 'n mot in die familie Zygaenidae. Dit word in Maleisië en op Borneo aangetref. Vyf subspesies word erken.
Takealot.com
Takealot.com is 'n elektroniese handelsmaatskappy wat op 15 Junie 2011 in Suid-Afrika gestig is na die suksesvolle verkryging van 'n bestaande elektroniese handelsmaatskappy met die naam Take2. Takealot het vinnig begin groei in 2014 na 'n belegging van $ 100 miljoen van Tiger Global. In dieselfde jaar het Takealot vir Superbalist.com verwerf, 'n ontwerp en modewebwerf, asook Mr Delivery, wat hulle toegang tot 'n logistieke netwerk gegee het.
Verspreidingsentrums
Takealot.com het tans verspreidingsentrums in die Wes-Kaap, KwaZulu-Natal en Gauteng, met 'n totale oppervlakte van 75 000m². Die Johannesburgse verspreidingsentrum bevat amper 4 miljoen produkte op enige gegewe oomblik en versend, per gemiddeld, 10 000 pakkies per uur.
Afhaalpunte
In April 2019 het takealot.com hul eerste stel afhaalpunte geopen, met die handelsmerk Takealot Pickup Points. Hierdie is 'n alternatiewe opsie en bied aan die kliënt die keuse om enige dag van die week sy pakkies af te haal of terug te neem. Teen Maart 2020, was meer as 50 van die afhaalpunte beskikbaar in al 9 provinsies van Suid-Afrika. Die 1 177 m² takelot.com Midrand-afhaalpunt is geleë bo-oor die besigste hoofweg in Afrika (die N1) en kan meer as 7 000 kliënte per dag bedien.
Pauridia monticola
Pauridia monticola is 'n meerjarige blomplant en geofiet wat tot die genus Pauridia behoort en is deel van die fynbos. Die spesie is endemies aan die Wes-Kaap.
Daar is twee subsspesies:
Isodictya multiformis
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1915 deur Stephens.
Molle
Die benaming mol word in die spreektaal vir drie verskillende soogdierfamilies gebruik: die egte molle (familie Talpidae) en die kruipmolle (familie Chrysochloridae) is insekte-eters wat tot die orde Insectivora behoort, terwyl die molrotte (familie Bathyergidae) knaagdiere (orde Rodentia) is.
Al hierdie diere lewe in ondergrondse tonnels en is of blind, of hul gesigsvermoë is swak ontwikkel, terwyl hulle goed aangepas is om ondergrondse gangstelsels te grawe. In Suid-Afrika word geen egte molle aangetref nie.
Georges Cziffra
György Cziffra (in Hongaarse vorm: Cziffra György, ook bekend as Georges Cziffra en George Cziffra; 5 November 1921 - 15 Januarie 1994), was 'n Hongaarse virtuoos pianis en komponis. Hy word beskou as een van die grootste pianiste van alle tye. Sy leermeesters was onder andere István Thomán, wat 'n gunsteling leerling van Franz Liszt was.
Molle
Egte molle
Egte molle (familie Talpidae) is klein, gedronge diere met spits snoete en kort sterte. Hulle pelse is fluweelagtig en die hare staan orent sodat dit maklik vorentoe of agtertoe gestryk kan word. Die oë is baie klein – selde meer as 1 mm in deursnee – maar het al die dele van 'n normale soogdieroog. Daar word aangeneem dat molle slegs tussen lig en donker kan onderskei. Uitwendige oorskulpe ontbreek en die slakkehuis van die binneoor het buitengewoon min kronkels.
Die tassintuig is waarskynlik die belangrikste sintuig. Dit is hoofsaaklik aan die basis van die snorhare gesetel asook in die duisende papille (organe van Eimer) op die snoet, wat waarskynlik ook ander sintuiglike funksies vervul. Die meeste molle is goed toegerus om te grawe. Die belangrikste graafwerktuie is die voorpote, wat sterk verbreed en sywaarts afgeplat is. Behalwe vyf vingers is daar nog ’n bykomende beenstuk, die sikkelbeen, wat die handoppervlakte verder verbreed.
Georges Cziffra
Hy het in 1968 'n Franse burger geword. Cziffra is bekend vir sy opnames van die werke van Franz Liszt, Frédéric Chopin en Robert Schumann, en ook vir die tegnies veeleisende rangskikkings van verskeie orkestrale werke vir die klavier; soos onder andere Nikolai Rimski-Korsakof se Vlug van die Hommelby en Johann Strauss Jnr se Die Blou Donau.
Molle
Egte molle
Die bo-arm is deur 'n gewrig met die sleutelbeen verbind. Hierdie verskynsel is onder die soogdiere uniek aan molle. Die borsbeen is van 'n kam voorsien om aan die kragtige graalspiere voldoende hegvermoë te bied. Die bekendste van die egte molle is die Europese mol (Talpa europaea), wat sy aanwesigheid in die grootste deel van Europa en in Asië verraai deur molshope en tonnels vlak onder die oppervlak. Hy lewe hoofsaaklik ondergronds.
Georges Cziffra
Vroeë jare
Cziffra was in 1921 in Boedapest in 'n arm gesin gebore. In sy memoirs beskryf Cziffra sy vader as 'n kabaret-kunstenaar. Sy ouers het in Parys gewoon voor die Eerste Wêreldoorlog voor hulle uitgeskop was as vyandige vreemdelinge.
Sy vroegste klavieropleiding het bestaan uit waarnemings van sy suster se spel. Sy suster het besluit dat sy klavier gaan bestudeer nadat sy 'n werk gekry het wat haar toegelaat het om genoeg geld te spaar vir 'n klavier. Cziffra, wat 'n brose en swakkerige kind was, het dikwels sy suster se oefensessies aanskou, en hy het voortgegaan om haar stiptelik na te boots. Hy het sonder bladmusiek geleer, en die wysies wat sy ouers gesing het herhaal en daarop geïmproviseer. Later het hy geld verdien as 'n kind deur op gewilde musiek te improviseer by 'n plaaslike sirkus.
In 1930 het Cziffra onder die toesig van Ernő Dohnányi begin studeer by die Franz Liszt Akademie. Dit sou duur tot 1941 toe hy opgekommandeer is na die Hongaarse Leër. Hy het verskeie konserte in Hongarye, Skandinawië en Nederland gegee.
Molle
Egte molle
Die molshope bestaan uit grond van die dieper geleë gange. Die gangstelsel word op verskeie plekke deur neste onderbreek. Die nes is gewoonlik ’n ovaalvormige verbreding van die gang wat met droë gras of blare uitgevoer is. Hierin slaap die mol of word die kleintjies gebore. Soms is die neste egter baie groter en dan kan die molshoop op die oppervlak sowat 1 m hoog wees. Molle is alleen lewend en baie aggressief teenoor mekaar.
Georges Cziffra
Volwasse jare
Hongarye was in bondgenootskap gewees met die Spilmoondhede gedurende die Tweede Wêreldoorlog. Cziffra het sopas met sy vrou, Soleilka, getrou, wat verwagtend was toe hy opgeroep is vir militêre opleiding. Sy eenheid was gestuur na die Russiese front. Hy was gevange geneem deur Russiese Partisane en gevange gehou as 'n krygsgevangene. Na die oorlog het hy 'n lewe gemaak deur in die kroeë en klubs van Boedapest te speel, en het hy vanaf 1947 tot 1950 saam met 'n Europese jazz-groep getoer en erkenning verkry as 'n meesterlike jazzpianis en virtuoos.
Molle
Egte molle
Hul bloedige gevegte eindig dikwels in die dood van die verloorder, wat dan opgevreet word. Hulle duld mekaar net in die lente, die paartyd, maar ook dan ontstaan daar soms gevegte tussen mannetjies en wyfies, Die wyfie werp 4 tot 5 kleintjies op 'n slag. Hulle is by geboorte kaal en pienkerig van kleur en net sowat 35 mm lank. Binne drie weke is hulle egter uitgegroei en reeds na 8 weke selfstandig. Mannetjies en wyfies kan net tydens die paartyd onderskei word, onder meer omdat die geslagsorgane buite die voortplantingstyd tussen digte haargroei verberg is. Molle word deur die mens kwaai gejag. Vroeër was die pels baie gewild en molpelsonderbaadjies was in 'n stadium hoog in die mode.
Georges Cziffra
Volwasse jare
Nadat hy in 1950 gepoog het om van kommunistiese Hongarye te ontsnap was hy weer gevange gehoue en moes hy in die tydperk van 1950 tot 1953 gedwonge arbeid verrig. In 1956 het Cziffra saam met sy vrou en seun na Wene ontsnap, waar sy optrede met luide applous ontvang is. Sy suksesvolle Paryse buiging die volgende jaar het sy Londense buiging by die Koninklike Feessaal, Engeland voorafgegaan, waar hy List se Klavierconcerto gespeel het asook Liszt se Hongaarse Fantasie wat ook goed ontvang was. Sy loopbaan het voortgegaan met konserte regdeur Europa en buigings by die Ravinia-fees (met die speel van die Grieg Klavierkonsert en Liszt konserte saam met Carl Schuricht) en Carnegie Hall in New York Stad met Thomas Schippers).
Molle
Egte molle
Deesdae het die pels feitlik geen ekonomiese waarde nie, maar die diere word gejag omdat hul le wortels beskadig en tuine met hul hope en tonnels ontsier. Hulle roei ook erdwurms uit en verminder so die vrugbaarheid van die grond. Aan die ander kant vreet molle groot hoeveelhede larwes van skadelike insekte, en tuiniers moet omsigtig wees met die bestryding van 'n nuwe mol aangesien hy dikwels geen verdere skade aanrig nadat sy gangstelsel voltooi is nie. Minder bekende verteenwoordigers van die egte molle is die Romeinse mol (Talpa romana) en die blindemol (Talpa caeca) van Suid-Europa. By albei spesies is die oë meestal met huid bedek.
In Asië en Noord-Amerika kom nog 'n tiental ander spesies voer wat in bou en leefwyse min van die Europese mol verskil. Een van hulle, die Oos-Amerikaanse mol dra die wetenskaplike naam Scalopus aquaticus omdat hy "swemvliese" tussen sy tone het en daar vroeër gemeen is dat hy in die water (= aqua) leef. Sedertdien is egter vasgestel dat hy 'n land mol is. Daar bestaan wei molle wat egte waterdiere is. Hulle jag snags in die water na klein diere deur met behulp van swemvliese en 'n skubberige swemstert op die bodem te loop of te swem.
Georges Cziffra
Volwasse jare
Cziffra het altyd met 'n groot leer-gewrigsbandjie gespeel ten einde die ligamente van sy gewrig te ondersteun, wat beseer was nadat hy gedwing was om 130 pond sement ses stelle trappe op te dra gedurende sy tweejaar-lange aanhouding in 'n arbeidskamp.
Molle
Egte molle
Sowel die Russiese watermol (Desmana moschata) as die Pirenese watermol (Galemys pyrenaicus) word bedreig deur die aanlê van kanale en dyke in hul woongebied. Hulle het natuurlike oewers nodig om hul ondergrondse neste te bou. AI die uitgange van die neste mond onder die water uit. 'n Ander mol wat dikwels in die water gevind word, is die stermol (Condylura cristata) van Noord-Amerika. Hy jag egter ook dikwels op land, sowel bo- as ondergronds. 'n Onderskeidende kenmerk is ’n twintigtal vlesige uitsteeksels wat rondom die punt van die neus voorkom. Dit is waarskynlik hoogs sensitiewe tasorgane.
Pakoros II van Partië
Pakoros II (Parties: 𐭐𐭊𐭅𐭓, Pakur) was van 78 tot 110 koning van konings van die Partiese Ryk. Hy was die seun en opvolger van Vologases I.
Molle
Kruipmolle
Die oë en ore is baie klein en word deur die vel bedek; kruipmolle is dus heeltemal blind. Die spits snoet het 'n leeragtige kussinkie, en anders as egte molle, het kruipmolle geen stert nie. Daar is ook net 4 vingers aan die voorpote, waarvan twee lang, sterk kloue het. Kruipmolle leef normaalweg ook in 'n ondergrondse gangstelsel, waarvan sommige tonnels vlak onder die oppervlak is en ander diep af gaan. Die Namibkruipmol (Eremitalpa granti namibensis) van die Namibwoestyn grawe egter nie tonnels nie, maar "swem" in die sand.
Gewoonlik word net twee kleintjies op 'n slag gebore en die nes is altyd diep onder die grond. Die bekendste verteenwoordigers is die klein Kaapse kruipmol (Chrysochloris asiaticus), wat sowat 100 mm lank word, en die reusekruipmol (Chrysospalax trevelyani) van Oos-Kaap, wat tot 240 mm lank kan word.
Georges Cziffra
Volwasse jare
In Cannons and Flowers, sy outobiografie, wat al beskryf is as "'n hallusinogene reis deur armoede, ontbering, vyandskap en persoonlike tragedie", vertel Cziffra sy lewensstorie tot en met 1977. In 1966 het hy die Festival de la Chaise-Dieu in Auvergne gestig, en drie jaar later het hy die internasionale klavierkompetisie wat na hom vernoem is ingelui in Versailles. In 1968 het hy Franse burgerskap aangeneem en die noemnaam 'Georges' aangeneem. In 1977 het hy die Cziffra Stigting gestig, wat geleë is in die Sint Frambourg kapel in Senlis, Oise wat hy gekoop en gerestoureer het met die doel om jong ontluikende musikante te help.
Molle
Molrotte
Hierdie diere is knaagdiere (orde Rodentia), maar lyk uiterlik baie soos molle en leef ook in ondergrondse tonne Is. Molrotte (familie Bathyergidae) kom net in Afrika voor. Hulle verskil van molle en kruipmolle daarin dat hulle nie net met hulle voorpote nie maar ook met hulle groot voortande grawe. Hulle eet slegs plantmateriaal, hoofsaaklik wortels en knolle, en hul gangstelsels bestaan feitlik net uit oppervlaktonnels. Molrotte se oë en ore is swak ontwikkel maar wel funksioneel.
Georges Cziffra
Volwasse jare
Cziffra se seun, György Cziffra Jr., was 'n professionele dirigent en het deelgeneem aan verskeie konserte en opnames saam met sy vader. Sy belowende loopbaan was egter in 1981 op tragiese wyse kortgeknip deur sy dood tydens 'n woonstelbrand. Cziffra het nooit weer saam met 'n orkes opgevoer of opnames gemaak nie, en sommige kritici het al gesê dat die ernstige emosionele slag van sy seun se dood die kwaliteit van sy speelwerk benadeel het.
Cziffra het op die ouderdom van 72 aan 'n hartaanval (miokardiale infarksie) beswyk in Longpont-sur-Orge, Essonne, Frankryk. Dit was skynbaar die gevolg van 'n reeks komplikasies voortspruitend uit longkanker.
Isodictya obliquidens
Isodictya obliquidens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Pakoros II van Partië
Tydens die laaste deel van Vologases I se bewind het Pakoros saam met hom regeer. Ná Vologases I se dood het Pakoros alleenheerser geword, maar hy het gou teenstand van sy broer Vologases II geky wat 'n opstand gelei het tot in 80, met laasgenoemde se neerlaag. In 79/80 is Pakoros se heerskappy deur nog 'n teenstander uitgedaag: Artabanus III van Partië, wat hy teen 81 verslaan het. 'n Derde mededinger, Osroes I, het in 109 sy verskyning gemaak. Pakoros is in 110 dood en is deur sy seun Vologases III opgevolg, wat sy pa se stryd teen Osroes I om die Partiese troon voortgesit het.
Nes sy pa, het Pakoros die beleidsrigtings van Artabanus II voortgesit deur die ekonomiese bronne van die Partiese Ryk te vermeerder met die daarstelling van 'n nuwe handelstelsel en die aanknoop van bande met ander magte soos Han-China.
Molle
Molrotte
Anders as kruipmolle het hulle kort, yl behaarde sterte. Bekende verteenwoordigers in Suid-Afrika is die duinemol (Bathyergus suillis), wat langs die kus van Suid- en Wes-Kaap voorkom en met 'n lengte van 330 mm die grootste molrot is, die blesmol (Georyehus capensis), wat van Suid-Kaap tot in Gauteng voorkom, en die grysmol (Cryptomys hottentotus). In Oos-Afrika word die, kaal molrot (Heterocephalus glaber) aangetref. Dit is die enigste knaagdier wat feitlik heeltemal haarloos is.
Georgi Yumatov
Georgi Yumatov (11 Maart 1926 – 4 Oktober 1997) was 'n Sowjetse akteur. Hy was bekend vir sy rolle in die rolprente Spring (1947), V mirnye dni (1951), Ballad of a Soldier (1959), en Odin iz nas (1971).
Paul Lieber
Paul Lieber is 'n Amerikaanse akteur. Hy is bekend vir sy rolle in die rolprente Shag (1989), King of California (2007), en What Just Happened (2008), en in die televisiereeks Alias (2001).
Hyalonema investigatoris
Hyalonema investigatoris is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Kagerarivier
Die Kagerarivier (Engels: Kagera River; Swahili: Mto Kagera), soms ook Akagerarivier genoem, vorm die begin van die Nylrivier se boloop en is met 'n lengte van 400 km die grootste invloei van die Victoriameer.
Die Kagerarivier ontstaan as uitvloei vanuit die Rwerumeer op die grens tussen Burundi en Rwanda, net noordoos van die Tanganjikameer. Aansluitend vloei die rivier in 'n oostelike rigting en vorm die grens tussen Rwanda in die noorde en Tanzanië in die suide. Verder oos begin die Kagerarivier in 'n noordelike rigting vloei tot by die drielandepunt tussen Rwanda, Uganda en Tanzanië. Vanaf hier vloei die rivier in 'n oostelike rigting op die grens tussen Uganda in die noorde en Tanzanië in die suide, maar later net suid van dié grens. Verder oos vloei die Kagerarivier naby Bukobain in die Victoriameer.
Geskiedenis
Tydens die Rwandese Volksmoord van 1994 is die Kagerarivier gebruik om duisende se lyke le laat verdwyn toe Tutsis en polities moderate Hutu langs die rivieroewers vermoor is. Die rivier het die gesmoorde liggame in die Victoriameer gespoel, wat 'n ernstige gesondheidsgevaar in Uganda sou veroorsaak.
Harriet Ford
Harriet Ford (1868 – 1949) was 'n Amerikaanse aktrise en skryfster. Sy was bekend vir haar rolle in die rolprente The Dummy (1929), I Married a Doctor (1936), The Case of the Black Parrot (1941), en Make Your Own Bed (1944).
Aldo Moro
Aldo Romeo Luigi Moro ( Italiaans: [ˈaldo ˈmɔːro]; 23 September 1916 - 9 Mei 1978) was 'n Italiaanse staatsman en 'n prominente lid van die Christen-demokratiese Party. Hy was vanaf 1963 tot 1968 die 38ste premier van Italië gewees, en daarna weer vanaf 1974 tot 1976. Hy was een van Italië se langsdienende na-oorlogse eerste ministers en het die mag vir meer as ses gesamentlike jare beklee. As gevolg van sy samewerking by die Kommunistiese leier Enrico Berlinguer, wat bekend staan as die Historiese kompromis, word Moro oor die algemeen beskou as een van die mees vooraanstaande vaders van die Italiaanse sentrum-linkse faksie en as een van die grootste en gewildste leiers in die geskiedenis van die Italiaanse Republiek. Moro word beskou as 'n intellektuele en 'n geduldige bemiddelaar, veral wat die interne woelinge in sy party betref. Hy is op 16 Maart 1978 deur die Brigate Rosse ontvoer, en na 55 dae se aanhouding vermoor.
Basta (Astrachan-oblast)
Basta (Russies: Баста) is 'n klein dorpie in Liman-rajon van Astrachan-oblast, Rusland. Dit lê naby die Bolsjaja Tsjadameer en behoort tot die Olja Plaaslike Munisipaliteit wat nog twee groter nedersettings, Lesnoje en Olja, insluit.
Demografie
Volgens Sensus 2010 het Basta 32 inwoners gehad. Etniese Russe en Kalmikiërs vorm die meerderheid van die dorpie se bevolking.
Pandoer
‘n Pandoer was ‘n soldaat van ‘n regiment wat hoofsaaklik bestaan het uit Khoikhoi-lede en wat gestig is in 1793 ter verdediging van die Kaap die Goeie Hoop.
Oorloë in Europa tussen Engeland en Frankryk (en sy bondgenoot Nederland) het ‘n bedreiging vir die VOC-bewind aan die Kaap ingehou. ‘n Besetting deur die Engelse van die strategiese hawe aan die suidpunt van Afrika op hul roete na hul kolonies in die Ooste was ‘n sterk moontlikheid. As noodmaatreël het die besoekende kommissarisse S.C. Nederburgh en S.H. Frijkenius besluit om die Kaap se verdediging te versterk met ‘n regiment bekend as die Corps Pandouren. Dit het bestaan uit ontstamde lede van die Khoikhoi-gemeenskap en persone van gemengde bloed. ‘n Vereiste was dat hulle Nederlands kon verstaan en ervare was in die gebruik van “snaphaanen”, die destydse gewere. Rekrute was plaasarbeiders van oor die hele kolonie en selfs van Genadendal. Tydens die Slag van Muizenberg in Augustus 1795 het 150 pandoere opgetree en veral in die guerilla-oorlogvoering het hulle uitgeblink. Tydens die eerste Britse bewind is die korps omskep in die Cape Corps. Die daaropvolgende Bataafse bewind van 1803 tot 1806 het die korps behou. In die tyd van die Kaapkolonie (dus na 1806) het die Engelse ook regimente van pandoere gestig wat onder andere tydens die Kaapse grensoorloë op die Oosgrens van die kolonie diens verrig het. Pandoere het ook ‘n bydrae gelewer in die onderdrukking van die Van Jaarsveld-opstand onder leiding van Adriaan van Jaarsveld van 1799 en die Slagtersnek-rebellie van 1815.
Naam
Pandoere was oorspronklik ‘n gewapende mag wat in 1741 deur baron Von der Trenck vir grensverdediging teen die Turke gevorm is. Hulle was berug vir hul wreedheid en snelheid. Die naam kom van die Serwo-Kroaties en Hongaarse woord ‘’pàndûr’’, met die betekenis van gewapende dienaar.
Hyalonema brevancora
Hyalonema brevancora is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1915 deur Lendenfeld.
Isodictya palmata
Isodictya palmata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Isodictya en tot die familie Isodictyidae. Die wetenskaplike naam van die spesie is die eerste keer geldig gepubliseer in 1786 deur Ellis & Solander.
Hyalonema vosmaeri
Hyalonema vosmaeri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die genus Hyalonema en tot die familie Hyalonematidae. Die wetenskaplike naam van die spesie is die eerste keer geldig gepubliseer in 1927 deur Ijima.
Maximilien Robespierre
Maximilien Robespierre (6 Mei 1758 - 28 Julie 1794) is in Arras, Frankryk, waar sy pa 'n prokureur was, gebore. Net soos sy pa en sy oupa het Robespierre 'n regsgeleerde geword en gou bekendheid verwerf vir sy dienste aan die armes wat nie 'n regsgeleerde kon bekostig nie. Robespierre het van vroeg af reeds in die politiek belang gestel en het hartstogtelik in die beginsels van die Franse filosoof Jean Jacques Rousseau geglo. Hy was oortuig daarvan dat Rousseau se geskrifte die antwoord op die probleme van die wêreld bevat het. Die geskrifte het getoon hoe die mens eens gelukkig en vry was, maar hoe sommige mense mettertyd niks meer as slawe vir andere geword het nie. Robespierre se belangstelling in die politiek het gaandeweg toegeneem, en in 1789, kort voor die uitbreek van die Rewolusie, is hy tot die Franse parlement, die State-Generaal, verkies.
Robespierre se karakter was in baie opsigte 'n geslote boek. Te oordeel aan sy dade moes hy 'n wrede, genadelose tiran gewees het, maar sy karakter het ook 'n ander sy gehad. Hy was 'n man van stiptelike eerlikheid, wat nooit die mag wat hy oor beskik het gebruik het om homself te verryk nie. By baie mense van daardie tyd was hy bekend as “die onomkoopbare". In werklikheid was hy stil, skugter en hoflik. Hy was baie gesteld op sy kleredrag en het baie tyd aan die versorging van sy hare bestee.
Aangesien hy klein van postuur was, het hy die gewoonte gehad om skoene met hoë hakke te dra. Robespierre het volgens alle getuienis geen persoonlike gewin in die Franse Revolusie gesoek nie, maar vir die ideale waarna hy so hartstogtelik gestrewe het, sou hy enigiets doen, hoe afgryslik dit ook al was.
Die Franse Revolusie
In die beginjare van die Revolusie het Robespierre 'n taamlik onbeduidende rol gespeel. Die mag was gesentraliseer in die hande van die Nasionale Vergadering, en hierdie liggaam het Robespierre as 'n uiterste ekstremis en gevaarlike persoon beskou. Elders het Robespierre egter groot invloed gehad. In daardie tyd het talle politieke klubs in Frankryk die lig gesien. Die belangrikste van hierdie klubs was die Jakobyne (die naam is ontleen aan die klooster waar hierdie groep gewoonlik byeengekom het).
Dit was hier waar Robespierre met sy toesprake, wat gewoonlik ŉ bietjie gevorderd was vir die gewone lede, 'n groot indruk gemaak het. Aanvanklik het die invloed van die Jakobyne egter beperk gebly, maar hul kans sou spoedig kom. Nadat die Revolusie drie jaar lank aan die gang was, het die inwoners van Parys weereens rusteloos geword. Daar was 'n gebrek aan voedsel en daar is ook vermoed dat sekere persone besig was om die werk van die Revolusie ongedaan te maak.
Die volgende jaar het 'n oorlog met Pruise en Oostenryk uitgebreek en die vermoede het ontstaan dat koning Lodewyk XVI kop in een mus met die vyand was. Die gevolg was dat die koning op 21 Januarie 1793 tereggestel is. Tien maande later, in Oktober 1793, het Marie Antoinette ook onder die guillotine gesterf. Kort na die teregstelling van Lodewyk XVI het Brittanje ook tot die oorlog toegetree, en toe was Frankryk se posisie eers benard.
Isodictya porifera
Isodictya porifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Maximilien Robespierre
Die Franse Revolusie
Intussen het die Franse troepe sukses op die slagveld behaal. Nie alleen is die vyand gestuit nie, maar ook teruggedryf. Hierdie sukses het 'n gejuig oor die hele land laat opgaan, en Danton was van mening dat die skrikbewind beëindig moes word. Robespierre wou egter nie daarvan hoor nie, en toe Danton nie wou kopgee nie, het Robespierre gesê, “jy sal my in 'n skotskar na die guillotine volg!” Robespierre het nou die alleenmag gehad en niemand het hom durf teengaan nie.
Die Nasionale Konvensie, wat die Nasionale Vergadering vervang het, is deur Robespierre die swye opgelê en het alles gedoen wat hy verlang het. Die Konvensie het selfs toegestem tot die stigting van 'n nuwe revolusionêre geloof in Frankryk met Robespierre as die opperpriester.
Sy einde
Robespierre het dinge egter te ver gevoer, en dit het tot sy val gelei. Die wette wat bepaal het dat dit nie noodsaaklik was dat getuies opgeroep moes word wanneer verdagtes verhoor word nie, en wat die immuniteit wat lede van die Konvensie tot in daardie stadium geniet het, afgeskaf het, was die laaste strooi. Die lede van die Konvensie het hul moed bymekaar geskraap en teen Robespierre in opstand gekom. Op 24 Julie 1794 is die saal waarin Robespierre en sy vriende vergader het, bestorm. Die volgende dag is hy na die guillotine gelei.
Alma Francis
Alma Francis (15 Oktober 1890 – 21 Augustus 1968) was 'n Amerikaanse aktrise. Sy was bekend vir haar rolle in die rolprente An Adventuress (1920), The Wolf Man (1923), en Love Letters (1924).
Jaeden Lieberher
Jaeden Lieberher (gebore 4 Januarie 2003) is 'n Amerikaanse akteur. Hy is bekend vir sy rolle in die rolprente St. Vincent (2014), Midnight Special (2016), It (2017), en The Book of Henry (2017).
Daniel K. Isaac
Daniel K. Isaac is 'n Amerikaanse akteur en skrywer. Hy is bekend vir sy rolle in die rolprent Money Monster (2016) en in die televisiereeks Billions (2016).
Memetiese oorlogvoering
Memetiese oorlogvoering is 'n moderne soort inligtingsoorlogvoering en sielkundige oorlogvoering wat die propagering van memes op sosiale media behels.
Geskiedenis
In fiksie, het die 2002 rekenaarspeletjie Transhuman Space die wêreld van 2100 uitgebeeld dat "memetika" as 'n belangrike tegnologie bestaan, en die 2004 uitbreiding "Transhuman Space: Toxic Memes" het voorbeelde van "memetiese oorlogvoering agente".
Memetika: 'n Groeibedryf in Amerikaanse militêre operasies is in 2005 gepubliseer deur Michael Prosser, nou 'n luitenant-kolonel in die Amerikaanse Marinierskorps. Hy het die skepping van 'n Meem Oorlogvoering Sentrum voorgestel.
In Evolutionary Psychology, Memes and the Origin of War (2006) het Keith Henson memes gedefinieer as "die repliseering van inligtingspatrone: maniere om dinge te doen, geleerde elemente van kultuur, oortuigings of idees."
Memetiese oorlogvoering is ernstig bestudeer as 'n belangrike konsep met betrekking tot inligtingsoorlogvoering deur NAVO se Strategiese Kommunikasiesentrum van Uitnemendheid. Jeff Giesea, skryf in NAVO se Stratcom COE Verdediging Strategiese Kommunikasie joernaal, definieer memetiese oorlogvoering as "kompetisie oor narratief, idees en sosiale beheer in 'n sosiale-media slagveld. 'n Mens kan daaraan dink as 'n substel van 'inligtingsoperasies' wat op sosiale media gerig is. Inligtingsbedrywighede behels die insameling en verspreiding van inligting om 'n mededingende voordeel bo 'n teenstander te vestig". Volgens Jacob Siegel, "Memes blyk te funksioneer soos die IED's van inligtingsoorlogvoering. Hulle is natuurlike gereedskap van 'n opstand; groot om dinge op te blaas, maar waarskynlik die gewenste effekte te saboteer wanneer dit deur die groter akteur in 'n asimmetriese konflik hanteer word."
Die Taiwanese regering het memetiese ingenieursspanne in elke regeringsdepartement geplaas wat binne 60 minute kan reageer op disinformasiepogings met behulp van 'n "humor bo gerugte" benadering. Hierdie spanne is hoofsaaklik teen Chinese politieke oorlogvoeringspogings en interne disinformasie. Die Politieke Oorlogvoering Buro van die Ministerie van Nasionale Verdediging hou toesig oor soortgelyke eenhede.
Verenigde State presidensiële verkiesing, 2016
Memetiese oorlogvoering as deel van 4chan en r/The_Donald sub-reddit word wyd gekrediteer dat dit Donald Trump gehelp het om die verkiesing te wen in 'n gebeurtenis wat The Great Meme War genoem word. Volgens Ben Schreckinger, "het 'n groep anonieme sleutelbordkommando's die internet vir Donald Trump verower - en beplan om Europa aan die verreses te besorg."
Lion & Safari Park
Lion & Safari Park is 'n bewaringsgebied vir leeus, jagluiperds, hiënas, wildehonde en verskeie bokke. Dit is in die Wieg van die Mensdom in die provinsie Noordwes geleë.